ועדת המשנה למעקב אחר הטיפול בחקיקה התלויה במצב חירום, כנסת 24, פרוטוקול מספר 2, 2022-03-03 08:30

איתן גינזבורג: כן.

איתן גינזבורג: אנחנו ביקשנו לקיים דיון מעקב אחרי עבודת הממשלה ביחס לניתוק הזיקה של חוקים וצווים למצב החירום, וכמו שאמרנו בישיבה הקודמת, נעשה ישיבות איטיות על מנת לעקוב אחר ההתקדמות ולבחון איך אפשר לסייע כדי לקדם את תהליכי החקיקה השונים, כדי ליצור את הניתוק שנדרש, ולהגיע למצב שמצב החירום יתייתר או יבוטל.

איתן גינזבורג: בפתח הדברים, אני ארצה לשתף אתכם בדברים שאנחנו עשינו.

איתן גינזבורג: כפי שציינתי בישיבה הקודמת, אחרי הישיבה פניתי לכל שרי הממשלה הרלוונטיים, תוך שיקוף של קיומה של הישיבה הקודמת והסטטוס של החקיקות שמצוי בתחום המשרדים השונים עליהם הם מופקדים, ופניתי אליהם בבקשה לנסות ולקדם, ולקצר את הזמנים, ביחס לקידום הליכי החקיקה שנוגעים לניתוק הזיקה למצב החירום.

איתן גינזבורג: זו הייתה פעולה אחת שעשינו.

איתן גינזבורג: הפעולה השנייה שעשינו, כמובטח, הגשנו את הצעות החוק הפרטיות כדי להיות ערוכים למצב שבו הם לא יקודמו ואז נקדם את זה מהכיוון של החקיקה הפרטית, מתוך רצון באמת ליצור את הניתוק של הזיקה.

איתן גינזבורג: אז עד כאן הדברים שאנחנו עשינו כוועדה, ועכשיו נרצה לעבור לנציגי המשרדים השונים, כדי לראות מה המצב, מה הסטטוס, מה נעשה מאז הישיבה הקודמת, ומהם החסמים, מה עוד נותר לעשות ומה השלבים הבאים.

איתן גינזבורג: נתחיל לפי הרשימה שיש כאן, נתחיל עם נציגי משרד החקלאות ופיתוח הכפר.

חגית איגרמן: בוקר טוב.

איתן גינזבורג: היי, זו חגית?

חגית איגרמן: נכון.

איתן גינזבורג: בוקר טוב, עו"ד חגית איגרמן.

חגית איגרמן: לנו יש שני צווים רלוונטיים, אחד בתחום של הדבש, כאשר הועבר הלילה לוועדת השרים לחקיקה חוק שאמור להרחיב את הצו, ובנושא של הדיג הועבר כבר לוועדת הכלכלה וטרם נקבע דיון.

איתן גינזבורג: אחרי שהנושא יידון בוועדת הכלכלה והתקנות יאושרו, אז בכך בעצם יסתיים כל סיפור הדיג?

חגית איגרמן: כן, תקנות הדיג, ככל שיאושרו בוועדת הכלכלה אז כן, זה ייתר את זה.

איתן גינזבורג: ובפיקוח הדבש, את אומרת שזה עבר אתמול לוועדת השרים לחקיקה?

חגית איגרמן: כן, בחוק ראשי.

איתן גינזבורג: והציפייה היא שבתחילת המושב הבא זה יעלה למליאת הכנסת לקריאה ראשונה?

חגית איגרמן: אנחנו מקווים מאוד, כן.

איתן גינזבורג: יופי, תודה, זה משמח לשמוע.

איתן גינזבורג: עוד משהו שאת רוצה להגיד לנו, חגית?

חגית איגרמן: לא, אין לנו עוד משהו בעניין.

איתן גינזבורג: יופי, תודה רבה על השיתוף והקידום.

איתן גינזבורג: המשרד להגנת הסביבה, וגם אולי משרד ראש הממשלה בהקשר הזה, ביחס לתקנות הרוקחים וצו הפיקוח על מצרכים ושירותים בנייה והפעלת כור גרעיני.

איתן גינזבורג: מי איתנו?

הדס פיקסלר: עו"ד הדס פיקסלר, מהמשרד להגנת הסביבה.

איתן גינזבורג: אהלן, בוקר טוב.

הדס פיקסלר: שלום, בוקר טוב.

הדס פיקסלר: אצלנו יש רק חוק אחד, בחקיקה ראשית שנועדה להחליף את הצווים, והחוק מוכן.

הדס פיקסלר: מאז הישיבה הקודמת קיימנו שתי ישיבות עם משרד הכלכלה והבריאות, שביקשו להעביר הערות נוספות למסמך החוק.

הדס פיקסלר: הישיבות התקיימו, נעשו סיכומים, ואנחנו מחכים עכשיו לאישור שלהם וברגע שזה יהיה, הצעת החוק תוכל להיות מוגשת לוועדת שרים לחקיקה.

איתן גינזבורג: מתי הייתה הישיבה האחרונה?

הדס פיקסלר: לפני כשבוע, עם משרד הבריאות.

איתן גינזבורג: ומתי החוק הועבר למשרדי הכלכלה והבריאות?

הדס פיקסלר: הצעת החוק הועברה כבר לפני הרבה זמן, והיא פשוט נתקעה בגלל ממשלות המעבר בתקופת הקורונה, והיו גם חילופי תפקידים.

הדס פיקסלר: בזמן שחלף הם ביקשו להוסיף הערות נוספות, וקיבלנו כמובן את הבקשה שלהם.

איתן גינזבורג: בישיבה האחרונה הם השתתפו?

הדס פיקסלר: בישיבה בוועדה?

הדס פיקסלר: למיטב הבנתי, כן, אבל - - -

איתן גינזבורג: לא, בישיבה שאתם קיימתם בשבוע שעבר.

הדס פיקסלר: זאת הייתה ישיבה עם נציגי משרד הבריאות, נציגים מקצועיים ונציגי הלשכה המשפטית, במטרה להגיע להבנות לגבי הנוסח.

הדס פיקסלר: בעקבות הישיבה, קיבלנו את ההערות שלהם, העברנו אליהם מסמך שמשקף את ההסכמות, ואנחנו מחכים עכשיו לאישור שלהם.

איתן גינזבורג: ומשרד הכלכלה השתתפו בישיבה האחרונה?

הדס פיקסלר: לא, איתם הייתה ישיבה נפרדת.

איתן גינזבורג: ישיבה נפרדת?

איתן גינזבורג: אה, זו הישיבה הקודמת?

הדס פיקסלר: כן.

איתן גינזבורג: והם גם עדיין לא העבירו?

איתן גינזבורג: הועבר להם החומר?

הדס פיקסלר: הועבר, ואנחנו מחכים גם לאישור שלהם, ואז אפשר יהיה להתקדם להצעת החוק.

איתן גינזבורג: מי הנציגים במשרד הבריאות ומשרד הכלכלה שהיו בישיבה?

איתן גינזבורג: מי הגורמים שאליהם הועבר החומר?

הדס פיקסלר: אני יכולה להגיד מול מי אני עובדת במשרדים, אלה לא בהכרח האנשים שהשתתפו בדיונים בוועדה פה - - -

איתן גינזבורג: לא, לא בוועדה, מי הגורמים שאתם עובדים מולם?

הדס פיקסלר: איך קוראים לנציגת של הלשכה המשפטית שהשתתפה בישיבה?

איתן גינזבורג: כן, ממש כך.

הדס פיקסלר: עו"ד שגית אלעזר ממשרד הבריאות, ועו"ד נועם פרוסט ממשרד הכלכלה.

איתן גינזבורג: והן אמרו לכם מועדים לגבי מתי הם יעבירו לכם את ההתייחסויות?

איתן גינזבורג: או שאתם הצבתם להם מועדים?

הדס פיקסלר: אנחנו מתזכרים אותם על בסיס קבוע.

איתן גינזבורג: יכול להיווצר מצב שבו תקבעו להם מועד להתייחסות, ואם הם לא יעמדו במועד אתם תגישו את נוסח החוק כמו שאתם רואים אותו?

הדס פיקסלר: בגדול, זה מצב שהממשלה רוצה להגיע לוועדת שרים עם נוסח מוסכם, ללא מחלוקות, אבל אני מניחה שאם זה לא יקרה בימים הקרובים ונרצה להתקדם, אז נעדכן את לשכת השרה שלנו שהיא בתמונה כל הזמן, והיא תפנה לשרים הרלוונטיים.

איתן גינזבורג: כמה זמן את חושבת שצריך להקצות להם כדי להשיב על הנוסח?

הדס פיקסלר: בראייה שלי זה אמור להיות ממש בטווח המיידי.

הדס פיקסלר: כמובן שאחרי הישיבה הזאת אני ארים טלפון שוב, ואבקש שוב לדעת מה קורה.

איתן גינזבורג: אני פשוט חושב, אם יורשה לי, שכדאי להציב זמנים, מועדים, פשוט לומר שאתם מבקשים שהם יעבירו את ההתייחסות שלהם עד ליום 20.3.2022 ואם לא תצטרכו לקדם את זה וכולי, זה פשוט לא יעבוד אחרת.

הדס פיקסלר: אנחנו נעשה את זה - - -

איתן גינזבורג: אתם עמוסים - - -

הדס פיקסלר: אם זה לא יקרה - - -

איתן גינזבורג: הם עמוסים, כולם עמוסים, אבל אם לא יהיו יעדים ומועדים שאנחנו קובעים לעצמנו, אפשר לקבל תשובה גם עוד חודשיים.

הדס פיקסלר: בסדר.

איתן גינזבורג: יופי, תודה רבה.

איתן גינזבורג: עידו, יש לך משהו להוסיף?

עידו בן יצחק: לא.

עידו בן יצחק: אנחנו גם נפנה למשרדי הכלכלה והבריאות.

איתן גינזבורג: יופי, תודה.

איתן גינזבורג: למישהו יש התייחסות?

איתן גינזבורג: תודה רבה, הדס.

איתן גינזבורג: משרד הבריאות, בוקר טוב.

אנדריי ברויסמן: בוקר טוב.

איתן גינזבורג: לכם יש שלושה צווים, או שני צווים והרחבה.

איתן גינזבורג: בבקשה, רק תציג את שמך לפרוטוקול.

אנדריי ברויסמן: שמי ד"ר אנדריי ברויסמן, אני הממונה על הקרינה הרפואית, אני אחראי על מכשירים פולטי קרינה.

איתן גינזבורג: אז אתה אחראי על הרחבת הפיקוח על מצרכים ושירותי טיפול רפואיים במכשירי קרינה?

אנדריי ברויסמן: נכון.

איתן גינזבורג: ואצלנו הפיקוח הוא על - -, אז בוא נתחיל מזה כי אתה בטח לא עוסק בתכשירים - - -

אנדריי ברויסמן: בתחום הקרינה במשרד הבריאות, אנחנו הקמנו את ועדת המייצרים, את המומחים, אנחנו עובדים על דו"ח ריא (RIA) אני מעריך שהסיכום של דו"ח ריא יהיה בעוד שלושה חודשים.

איתן גינזבורג: עוד שלושה חודשים?

איתן גינזבורג: מה פעם שעברה אמרתם?

איתן גינזבורג: אה, עוד שלושה חודשים.

עידו בן יצחק: בעצם מתי התחיל הליך הריא?

אנדריי ברויסמן: לפני שנה קיבלתי את המסמך שאומר איך לבצע את הריא, עברנו שלב אחרי שלב ועכשיו אנחנו נמצאים בשלב שבו הקמנו את ועדת המייעצים.

איתן גינזבורג: תסביר לי, אני לא בקיא בכלל בתהליך הריא, מה זה אומר שהגעתם לשלב המייעצים, זה השלב ההתחלתי או השלב הסופי?

אנדריי ברויסמן: כן.

איתן גינזבורג: מה כן?

אנדריי ברויסמן: לא, יש שלבים שבהם אנחנו כותבים מה אנחנו רוצים, מה עלה בסקר בין-לאומי, ועכשיו הגענו לשלב שהוא כבר יותר מאמצע, וזה להקים ועדה מייעצת, והקמנו אותה.

אנדריי ברויסמן: זאת אומרת, הייתה ועדה, נפגשנו, ועכשיו המומחים כותבים את חוות הדעת, וכשאנחנו נקבל את זה אני אכתוב ונגיש.

איתן גינזבורג: אחרי שיש ועדת יועצים, ואחרי שהמומחים מעבירים לכם את חוות הדעת, מה אתה עושה בדיוק?

אנדריי ברויסמן: יש לנו כמה אופציות, מה אנחנו יכולים להמליץ.

אנדריי ברויסמן: זאת אומרת, האופציה היא או לאשר ככה, או לשנות קצת, או לכתוב חוק חדש.

אנדריי ברויסמן: כלומר, אנחנו נבחן עם היועצים שהם המומחים בארץ, מהם היתרונות ומהם החסרונות של כל הצעה, ואנחנו נגיש למליאה.

איתן גינזבורג: אז בעוד שלושה חודשים שאתה חושב שהמליאה תהיה מוכנה, ואז אחרי זה תיגשו לכתוב את הצעת החוק?

אנדריי ברויסמן: זה כבר הלשכה המשפטית.

איתן גינזבורג: אוקיי, וכמה זמן אתה מעריך שייקח להם לכתוב חוק כזה?

איתן גינזבורג: זה חוק מורכב?

אנדריי ברויסמן: לזה אין לי תשובה.

אנדריי ברויסמן: אני דווקא יכול להגיד שאני מעדיף שדו"ח סיכום הריא יהיה בעוד שלושה חודשים.

איתן גינזבורג: עמיחי פישר, ממשרד ראש הממשלה, יכול לעזור לנו בזה אולי?

איתן גינזבורג: בוקר טוב, עמיחי.

עמיחי פישר: שלום.

עמיחי פישר: סליחה, לא שמעתי את השאלה.

איתן גינזבורג: ביקשנו להבין את כל סוגיית הריא וגם לדעת את לוח הזמנים.

עמיחי פישר: אני אסביר.

עמיחי פישר: הרעיון של לעבור מחקיקת חירום לחקיקה רגילה הוא לא רק טכני, לעבור מפלטפורמה משפטית כזאת לאחרת, הוא מהותי.

עמיחי פישר: אנחנו רוצים שהחקיקה והתקנות שיהיו, הם יהיו אחרי שהם עברו את כל השיקולים ואת כל האיזונים שאנחנו רוצים, ולא יהיה משהו חירומי שהוא במהותו לא תמיד מדויק.

עמיחי פישר: התהליך הזה מלווה את תהליך העבודה, כשהמטרה שלו היא שתהיה עבודת מטה כמו שצריך, כדי שהחקיקה תהיה כמו שצריך.

עמיחי פישר: הוא אמור ללוות את העבודה מההתחלה כחלק ממתודולוגיה.

עמיחי פישר: אין שום סיבה שמעבירים, בין אם זה מחירום לחקיקה רגילה, או כל חקיקה אחרת, שלא יהיה תהליך ריא כמו שצריך, כי אלו הם דברים משמעותיים וצריך לשקול את המשמעויות שלהם.

עידו בן יצחק: אבל האם הליך - - -

עמיחי פישר: אני יכול לעזור בדברים שאנחנו עוזרים בדרך כלל, בהתייעצות איתנו, בשאלות אלינו כיועצים ובוודאי במענה שלנו כששולחים, אבל לב התהליך הוא תהליך שצריך לעשות אותו לגופו של עניין, לא כמשהו פרוצדורלי.

עידו בן יצחק: אבל האם בראייה שלכם, הליך ריא אמור באמת להימשך שנה?

עמיחי פישר: הליך הריא הוא לא מה שמעכב את התהליך, ואני רוצה להוריד את - - -

עידו בן יצחק: עובדה שכן, כי אם לא היה הליך ריא אולי כבר היו ניגשים לכתוב הצעת חוק.

עמיחי פישר: אני מקווה שהם לא היו ניגשים לכתוב הצעת חוק בלי לעשות עבודת מטה, ואם עושים עבודת מטה, אז בעולם של רגולציות זה פשוט נקרא ריא.

עמיחי פישר: מה זה אומר?

עמיחי פישר: להגדיר את הבעיה כמו שצריך, לחשוב על החלופות שיש לנו, לראות מה עושים בהשוואה בין-לאומית, להעריך את ההשפעות של זה.

עמיחי פישר: אלה דברים שהם אינטואיטיבית נכונים לכל חקיקה, רק הריא ממשיגה אותם ונותנת להם כלים, ואומרת שהם חייבים לעשות את זה, כי לא תמיד עושים את הדברים הטריוויאליים.

עמיחי פישר: הריא לא אמורה להאריך את התהליך יותר, אם עובדים בצורה טובה מההתחלה, אבל באופן טבעי, תהליכים יותר מורכבים, ושוב, זה לא קשור דווקא לריא, תהליכים יותר מורכבים לוקחים יותר זמן, ותהליכים פשוטים לוקחים פחות.

עמיחי פישר: גם אנחנו, בהנחיות שלנו, כדי באמת להוריד את החשש הזה מהמילה "ריא" הוצאנו גם הבהרות למשרדים, שאנחנו לא מצפים לצ'ק-אין בוקס כזה, של לעבור שלבים בתהליך אם הם לא רלוונטיים לתהליך באופן מהותי.

עמיחי פישר: בדברים פשוטים גם הריא יכולה להיות פשוטה, כי לא צריך לעשות רק בשביל לעשות.

עמיחי פישר: גם אנחנו מאוד משתדלים מול המשרדים, בעבודה השוטפת וגם בהנחיות, שהריא תהיה מדויקת ותומכת בתהליך ולא עוד איזשהו כובע כזה שמשלמים לו מחיר, ולכן זה נכון גם פה.

איתן גינזבורג: אני חייב לומר, שהתחושה כרגע היא שהריא הוא תהליך שאתם מנסים להטמיע אותו במשרדי הממשלה כשיטת עבודה, אבל כרגע זה מן משוכה שצריך לעבור אותה, וזה לא משהו אינטואיטיבי וגם לא מתודולוגי שקיים ומוטמע בתוך משרדי הממשלה.

איתן גינזבורג: במקרה הספציפי הזה, יש כאן הליך שהחל בחודש יוני 2021 והוא לא הסתיים עדיין.

איתן גינזבורג: אני לא יודע מה המשמעות של זה, האם זה דבר מקובל?

איתן גינזבורג: האם זה דבר שגרתי?

איתן גינזבורג: אנחנו פשוט לא יודעים איך להתייחס לזה.

איתן גינזבורג: מה שברור לנו, הוא שיש הליך שהממשלה דורשת לעבור אותו, הוא החל בחודש יוני ואנחנו הרבה מאוד זמן מחכים לתוצר של זה, והתהליך הזה יאפשר את התוצר.

איתן גינזבורג: אז אני רוצה לבדוק איתך, האם כך אמור להתנהל התהליך?

איתן גינזבורג: האם זה לוח זמנים סביר?

עמיחי פישר: אני כמובן לא יודע לענות כי אני לא מכיר את ההליכים הנדרשים, אלה הם תהליכים שהם באחריות משרדית.

עמיחי פישר: אני יכול לסייע ככל שאני יכול לסייע בעניינים המתודולוגיים של הריא, אבל בסוף אלה הם תהליכים שמשרדים מנהלים אותם.

עמיחי פישר: אני לא יכול להיכנס לכל משרד ולהגיד האם המשרד הזה באמת השקיע את הזמן שנדרש, זה תהליך מורכב יותר או לא, יש התנגדויות שצריך לייצר, אני לא יודע להגיד את זה.

עמיחי פישר: זה לא קשור לריא, בואו נגיד את זה.

עמיחי פישר: זה שאומרים הרבה פעמים שזה הריא, זה בסדר, אבל זה לא קשור לריא, זו העבודה עצמה.

איתן גינזבורג: יכול להיות שיש לאגף למדיניות ורגולציה אצלכם עבודה לעשות, כדי להטמיע את הנושאים האלה ולא לקבוע את הריא כאיזה מן הליך שצריך לעבור, אלא שהדבר הזה יהפוך להיות פשוט אינטואיטיבי כמו שאמרת, כחלק מעבודת מטה.

איתן גינזבורג: כרגע, זה נראה ונשמע כאילו זה דבר שמעכב.

איתן גינזבורג: בכל מקרה, אני אחזור שנייה לד"ר ברויסמן, עוד שלושה חודשים הריא יהיה מוכן.

איתן גינזבורג: יש פה את הלשכה המשפטית של משרד הבריאות איתנו?

איתן גינזבורג: הם הגיעו או לא?

עידו בן יצחק: לא.

איתן גינזבורג: טוב, אז אני מציע לקדם את ההליך הזה ככל שניתן, כי אני מבין שזה הליך מתודולוגי וזה הליך שבו אתם - - -

אנדריי ברויסמן: אני יכול להסביר מה המורכבות בזה.

איתן גינזבורג: כן, אני אשמח.

אנדריי ברויסמן: כי צו החירום נכתב בשנת 1998, זאת אומרת, מאז הטכנולוגיות השתנו ב-180 מעלות, כך שרוב הדברים שכתובים שם או שהם לא מספיקים או שהם לא נכונים, ואנחנו צריכים לכתוב את הכל מחדש.

אנדריי ברויסמן: בכל העולם כבר קיבלו את זה, אבל יש שינויים בין מדינה למדינה, אז צריך לבחון לפי איזו מדינה אנחנו הולכים.

איתן גינזבורג: אז אני מציע שניפגש פה בעוד תקופה, ואני בכלל מציע שבישיבות הבאות להקפיד שיהיה גם יועץ משפטי, כי הם אלה שאמונים על כתיבת חוקים אז כדאי שהם יהיו נוכחים, הם חלק מתוך התהליך, הם יצטרכו ללוות את זה בצורה מאוד הדוקה, גם עם אנדריי, ולראות איך אפשר לקדם את ההליך הזה.

איתן גינזבורג: ההליך הזה מתקיים רק בתוך היחידה שלך, או עם עוד גופים?

אנדריי ברויסמן: לא, אני מנהל את זה, אני אדם יחיד שמנהל את זה, ואני עכשיו עובד מול המומחים, והם יו"ר האגודה הישראלית להגנה מקרינה, יו"ר האגודה לפיזיקה רפואית, מדען אנרגיה אטומית, וממ"ן, אני מקבל מהם תמיכה.

איתן גינזבורג: טוב, אנחנו היינו מבקשים גם להאיץ בהם, להגיד להם שזה דבר דחוף, או חשוב אם תרצה, כדי לנסות לצמצם את הזמנים, כי אתם בתהליך הזה הרבה כבר הרבה זמן, אז אני מבין שזה תהליך מורכב והטכנולוגיה השתנתה ואתה בונה משהו מאפס, אבל בסוף אנחנו צריכים לקצוב מסלול זמנים.

איתן גינזבורג: אז אם תוכל, תדבר גם עם המומחים שהם יקדימו את חוות הדעת שלהם, כדי שאתה תוכל בסוף לסכם ולהחליט, ולהעביר את מה שאתה רוצה ולתרגם אותו לשפה משפטית שנראית כמו חוק, ונוכל לראות איך אפשר ומתי נוכל להעביר את זה לכאן כחוק.

איתן גינזבורג: תודה רבה.

איתן גינזבורג: אסתר כהנא גוטליק, מנהלת יחידת תמרוקים, היי, נעים מאוד.

אסתר כהנא גוטליק: היי, נעים מאוד.

עידו בן יצחק: אבל דווקא לא הכנסתי את התמרוקים לרשימה, כי זה כבר הוסדר במסגרת חוק - - -

איתן גינזבורג: כן, סליחה, הדברת מזיקים.

איתן גינזבורג: היא מנהלת יחידת התמרוקים, ואנחנו מדברים על צו פיקוח תכשירים להדברת מזיקים לאדם.

אסתר כהנא גוטליק: בדיוק, אני הגוף המקצועי שמלווה את החקיקה הזאת, אנחנו כבר בשלבים של טיוטת חוק ואנחנו גם עשינו ישיבות עם משרד המשפטים, אנחנו עובדים על הניסוח.

אסתר כהנא גוטליק: לפי הלשכה המשפטית, אנחנו צפויים ביולי להגיש - - -

איתן גינזבורג: את מה?

איתן גינזבורג: את סיום העבודה על התזכיר?

אסתר כהנא גוטליק: כן.

איתן גינזבורג: היית פה פעם שעברה?

אסתר כהנא גוטליק: לא.

איתן גינזבורג: ממש צריך להקפיד שמי שהיה פה בפעם שעברה מהלשכה המשפטית יהיה שוב, כי אני לא יכול לשאול את השאלות על מה שהם אמרו.

איתן גינזבורג: הם אמרו משהו אחר בפעם שעברה, ואני רוצה להבין מה היה, ואין לי דרך פשוט לאמת.

איתן גינזבורג: התזכיר כבר החל להיכתב?

אסתר כהנא גוטליק: כן.

איתן גינזבורג: באיזה שלב הוא נמצא?

אסתר כהנא גוטליק: אנחנו מנסים לדייק את הנוסח, כדי שהוא יהיה יותר נכון ומדויק.

אסתר כהנא גוטליק: אנחנו בעצם מאמצים את הרגולציה של האיחוד האירופי, ובגלל שהרגולציה של האיחוד האירופי היא מאוד מקיפה ואנחנו בעצם רצינו רק שני תחומים מתוכה, אז החקיקה שלנו דורשת התאמות.

איתן גינזבורג: התקן של האיחוד האירופי הוא תקן מומלץ למדינות, וכל מדינה בסוף בוחרת משהו מתוך התקן עצמו?

אסתר כהנא גוטליק: לא, זאת רגולציה.

איתן גינזבורג: לכל המדינות?

אסתר כהנא גוטליק: שבאיחוד האירופי.

איתן גינזבורג: אני מכיר שהרגולציה של האיחוד האירופאי היא רגולציה שבה כל מדינה בסוף קובעת לעצמה את הרגולציה מתוך אותה רגולציה אירופאית.

אסתר כהנא גוטליק: לא במקרה הזה, זאת רגולציה של חומרים ביופידיים, יש שם 23 סוגים של מוצרים, רובם לא קשורים למשרד הבריאות.

אסתר כהנא גוטליק: יש שני נושאים שהם באים במגע עם גוף האדם, והם חומרי חיטוי ותכשירים לדחיית מזיקים, ולכן הם מפוקחים על ידי משרד הבריאות.

אסתר כהנא גוטליק: באירופה, כרגע כל יצרן או יבואן צריך לקבל אישור על מנת להפיק את זה, כמו שמקובל באיחוד האירופי, כשמקבלים ממדינה אחת אישור, אפשר לשווק את זה בכל המדינות של האיחוד.

אסתר כהנא גוטליק: היום זה נוטיפיקציה כי הם עדיין בתהליכים שלהם, הם עדיין לא סיימו את כל הרוויזיה שהם עושים, את כל החומרים הפליליים שם - - -

איתן גינזבורג: איפה?

איתן גינזבורג: באירופה?

אסתר כהנא גוטליק: כן, הם עוד לא סיימו אותה.

איתן גינזבורג: רגע, אז אנחנו תלויים בהם?

אסתר כהנא גוטליק: לא, לא.

איתן גינזבורג: אנחנו קובעים לעצמנו את - - -

אסתר כהנא גוטליק: לא, אנחנו לא תלויים, אני רק מסבירה שגם שם יש רישיונות למוצרים האלה, ממש מקבלים רישיון למכור את המוצר, וגם יש נוטיפיקציה, שזה בעצם הודעה לפני שיווק.

איתן גינזבורג: כמה שונה התזכיר שאתם כותבים עכשיו מהתזכיר שכתבתם בשנת 2014?

אסתר כהנא גוטליק: זה יותר קטע משפטי, הם ניסו לחלק אותו בצורה אחרת.

איתן גינזבורג: אבל מבחינת התוכן?

אסתר כהנא גוטליק: מבחינת התוכן, אין הבדלים משמעותיים.

איתן גינזבורג: אז למה צריך לחכות עד חודש יולי?

אסתר כהנא גוטליק: למה צריך?

איתן גינזבורג: כן.

אסתר כהנא גוטליק: כי, תראה, זה עניין של דיוקים בניסוחים, ואנחנו גם מאוד התקדמנו, הרגולציה הייתה ממש בתחילת דרכה כשאנחנו את תזכיר החוק ב-2014, היא רק נכנסה לאירופה ואנחנו היום כמה שנים אחריה, אנחנו יודעים שיש דברים אחרים, וצריך לבחון וללמוד את הדברים בעצם - - -

איתן גינזבורג: אז זה לא דיוקים, זה משהו טיפה יותר מהותי.

אסתר כהנא גוטליק: זה דיוקים ברמה שהרגולציה לא השתנתה, החוק האירופאי לא השתנה, אבל הפרשנות שלנו אליו כן השתנתה.

איתן גינזבורג: אתה רוצה לשאול משהו?

עידו בן יצחק: לא.

עידו בן יצחק: זה באמת מוזר שמשרד הבריאות לא שלח נציג מהלשכה המשפטית, כך זה תמיד קורה, וגם בנושא הספציפי הזה הוא בוודאי היה יכול להסביר קצת יותר טוב מה הבעיות שלהם שמעכבות את זה.

עידו בן יצחק: אולי היינו מנסים להעלות אותם בזום, אבל - - -

איתן גינזבורג: העבודה שלכם ביחידה הסתיימה?

איתן גינזבורג: את סיימת את העבודה שלך מבחינה מקצועית?

איתן גינזבורג: מה חסר עוד כדי שהם יתרגמו את זה לדבר חקיקה?

אסתר כהנא גוטליק: אנחנו צריכים לבחון שבאמת כל המוצרים שאנחנו רוצים שבפועל יוכלו להירשם במדינת ישראל, הם באמת עומדים בתנאי החקיקה.

איתן גינזבורג: אני רק רוצה להבין משהו אחד ביחס לתהליכי העבודה בתוך משרד הבריאות.

איתן גינזבורג: מתי העבודה שלך מסתיימת?

איתן גינזבורג: אני מניח שזה קצת בטור, את צריכה לסיים את העבודה המקצועית שלך ואז לבקש לתרגם את זה לדבר חקיקה משפטית, נכון?

אסתר כהנא גוטליק: לא, אנחנו עובדים בשילוב עם הלשכה המשפטית.

איתן גינזבורג: תסבירי לי.

אסתר כהנא גוטליק: כל הגדרה שהלשכה המשפטית כותבת בחקיקה, עוצבה על ידי הגופים המקצועיים על מנת לדייק אותם, עורכי דין לא מבינים בהגדרות - - -

איתן גינזבורג: לא, אני מבין, בגלל זה אמרתי שאת עובדת מקצועית שמעבירה להם כדי שהם יכתבו את זה בצורה משפטית.

אסתר כהנא גוטליק: נכון.

איתן גינזבורג: אז תסבירי לי עכשיו, למה עדיין צריך לחכות עד חודש יולי.

אסתר כהנא גוטליק: כי דבר ראשון זה צריך לעבוד דרך משרד המשפטים, יש דיונים גם מולם, זה לא רק אנחנו.

איתן גינזבורג: אוקיי, נבדוק.

איתן גינזבורג: היי, בוקר טוב.

גאל אזריאל: בוקר טוב.

אסף פרידמן: אנחנו ביקשנו ממשרד הבריאות שיעלו מישהו.

גאל אזריאל: רק לשם הפרוטוקול, גאל אזריאל ממשרד המשפטים, בוקר טוב.

גאל אזריאל: אז כידוע, אני ואיל שנמצא בזום, מרכזים את הפרויקט הממשלתי של ביטול מצב החירום - - -

איתן גינזבורג: את לא אחרי, נכון?

גאל אזריאל: מה?

איתן גינזבורג: את לא אחרי לידה?

גאל אזריאל: לא, לא הייתי חוזרת כל כך מהר.

איתן גינזבורג: בגלל זה - - -

גאל אזריאל: תוכלו לנוח ממני - - - לכן, אנחנו מתכללים את זה בתוך הממשלה, ונמצאים בקשר עם כל הגורמים שעוסקים בביטול ובהחלפת החקיקה הקיימת על ידי חקיקה ש- - -

איתן גינזבורג: כן, אני יודע - - -

גאל אזריאל: אבל, כמובן שאני לא הגורם שעוסק בפרטי הפרטים של כל הצעת חוק והצעת חוק.

גאל אזריאל: כמו שנציגת משרד הבריאות הציגה, ולפי מה שנמסר לי הן על ידי הלשכה המשפטית של משרד הבריאות והן על ידי הגורמים הרלוונטיים במשרד המשפטים שמלווים אותם בהקשר של הצעת החוק שעוסקת בהדברת מזיקים, יש תהליך מקצועי שהתקדם.

גאל אזריאל: הלשכה המשפטית של משרד הבריאות עובדת על תרגום הדברים להצעת חוק, לטיוטת תזכיר חוק, הם נמצאים כבר בתהליך של ישיבות ממשוכות ורציפות עם הנציגות הרלוונטיות של משרד המשפטים, אם זה במחלקה הפלילית, אם זה מי שקשור לענייני בריאות במשרד המשפטים, כדי לסייע להם לכתוב את החקיקה בצורה נכונה, באופן שבאמת מתאים לחקיקה מודרנית, לא פוגע מעבר לנדרש בזכויות, אם זה חופש העיסוק ואם זה זכויות אחרות, וכן נותן את המענה לצרכים המקצועיים של משרד הבריאות.

גאל אזריאל: ממה שאני רואה, הם מתכתבים ממש כל שבוע, ואני מבינה שיש סוגיות בעבודה שהן סוגיות קשות ומסובכות באמת, בהסדרת תחום גדול, רפורמה גדלה מלכתחילה, אבל העבדה נעשית.

איתן גינזבורג: מתי את תסיימי את העבודה שלך?

גאל אזריאל: אני לא יודעת, אני חושבת שזה לא יסתיים עד שלא יהיה תזכיר.

אסתר כהנא גוטליק: העבודה היא משותפת, זה ממש ביחד.

גאל אזריאל: זה לא טור, זה במקביל.

איתן גינזבורג: כן, אני מנסה רק להבין מתי זה עובר רק לרמה של עורכי דין - - -

גאל אזריאל: זה לא יכול לעבוד כך, כי בסופו של דבר, לגורם המקצועי יש צרכים שהוא רוצה לשקף בחקיקה.

גאל אזריאל: עורכי הדין, כמו שנאמר, הם לא מומחים מבחינה מקצועית, ולכן הכל נעשה ביחד.

גאל אזריאל: ברור שגורמי המקצוע הם אלה שמעלים את הצורך, שבוחנים, שעושים את תהליך הריא, מהבחינה הזאת שהם צריכים לבדוק מה התוצר הסופי מבחינה עקרונית, מבחינת הרעיון, מבחינת הצרכים והחלופות, ואחרי זה, מול הלשכה המשפטית וגם מול משרד המשפטים, העבודה ממשיכה ביחד עם אנשי המקצוע כדי שלא יהיה טעויות.

גאל אזריאל: למשל, כשכותבים הגדרה, צריך לוודא שבסוף היא תגיע למטרה שגורמי המקצוע רצו להגיע אליה מלכתחילה, אז העבודה היא, ממה שאני מבינה, משותפת לגמרי, כמו בכל הצעת חוק ממשלתית אחרת.

איתן גינזבורג: אסתר, בישיבה הקודמת את היית?

אסתר כהנא גוטליק: לא, הלשכה המשפטית הייתה פה.

איתן גינזבורג: כי אז הם אמרו לנו שרק בספטמבר יהיה ניתן לסיים את העבודה על התזכיר, עכשיו - - -

אסתר כהנא גוטליק: זה היה לבקשה של הוועדה.

איתן גינזבורג: זהו, זה מעודד לשמוע שזה עבר ליולי, רק רציתי לדעת אם זה באמת התקצר זה באמת יהיה ריאלי שזה יהיה מוכן ביולי, או שזאת מין אמירה - - -

אסתר כהנא גוטליק: הלשכה המשפטית אומרת שכן, וגם בישיבה עם משרד המשפטים הם חושבים כך.

איתן גינזבורג: מעולה, זה ממש מעודד.

איתן גינזבורג: אני כן אשמח שבישיבה הבאה אנחנו נעקוב אחרי משרד הבריאות שוב, כי זה משרד שיש לו עיכוב מסוים, אז אני אשמח שנציגי הלשכה המשפטית יהיו נוכחים.

אסף פרידמן: יכול להיות, איתן, שהם עוד יגיעו לפה.

איתן גינזבורג: אוקיי, אם זה יקרה פה אנחנו נשמח לשמוע, אבל בכל מקרה שיגיעו גם לישיבה הבאה.

איתן גינזבורג: אגב, בכלל אני מציע, אנחנו אפשרנו לוועדות הכנסת את קיומן של הישיבות בזום לתקופה מסוימת, ואנחנו כבר מה-1 בספטמבר במצב אחר - - -

עידו בן יצחק: אתה מדבר על ח"כים?

איתן גינזבורג: לא, לא, גם מוזמנים.

איתן גינזבורג: הסיפור של הזום התחיל בתקופת הקורונה, אז אני חושב שככל שניתן להגיע לכנסת, הכנסת כבר - - -

עידו בן יצחק: זה תמיד נכון, גם בלי הקורונה.

איתן גינזבורג: אז אני חושב שצריך להתחיל, מי שרוצה צריך להגיע, ובמקרים חריגים צריך לאפשר זום, קשה להתנהל כך.

איתן גינזבורג: טוב, יופי, אז התקדמנו, ותודה רבה לנציגי משרד הבריאות.

איתן גינזבורג: משרד התחבורה, זאת סיגלית ואקיל ברקאי?

סיגלית ואקיל ברקאי: שלום, עו"ד סיגלית ברקאי ממשרד התחבורה.

איתן גינזבורג: היי, בוקר טוב.

סיגלית ואקיל ברקאי: בוקר טוב.

סיגלית ואקיל ברקאי: לנו יש שלושה צווי ביקור שאנחנו אמורים לבטל.

סיגלית ואקיל ברקאי: אנחנו כבר ציינו בישיבה הקודמת את לוחות הזמנים, אנחנו פועלים בהתאם ללוחות הזמנים האלה.

סיגלית ואקיל ברקאי: לגבי חוק הסדרי ביטחון שלוח הזמנים של מעט מתארך, אנחנו בשלב שכבר - - -

איתן גינזבורג: רגע, שנייה סיגלית, אני אעבור איתך חוק חוק כדי שנבין את זה לפי מה שכתוב אצלנו, כי זה קצת מבולבל לנו.

איתן גינזבורג: בסדר?

סיגלית ואקיל ברקאי: אוקיי.

איתן גינזבורג: בואי נדבר על חוק להארכת תוקף תקנות פיקוח על כלי השיט.

סיגלית ואקיל ברקאי: כן, אנחנו העברנו את החוק הזה, היינו צריכים לעשות בדיקה נוספת לגבי הסמכויות שנתבקשו במסגרת החוק, אנחנו אפשרנו את הבדיקה והעברנו את זה בשבוע שעבר למשרד המשפטים.

סיגלית ואקיל ברקאי: אנחנו עובדים היום מול משרד המשפטים במרץ ובכל המאמצים שרק אפשר, בשביל להשלים, למעשה, את הנוסח.

סיגלית ואקיל ברקאי: אנחנו מעריכים שזה באמת יסתיים ממש בקרוב, ואז נוכל להפיץ את הנוסח.

איתן גינזבורג: מצוין.

איתן גינזבורג: מי הגורם שאתם עובדים מולו במשרד המשפטים?

גאל אזריאל: אני.

איתן גינזבורג: כן?

גאל אזריאל: הפעם, כן.

גאל אזריאל: בהקשר הזה, הסעיפים שעדיין פתוחים הם סעיפים של סמכויות במצב חירום ולכן, אני הגורם הרלוונטי.

גאל אזריאל: אכן, התשובות, או ההתייחסויות, של משרד התחבורה הגיעו אלינו השבוע, ולכן אנחנו כבר התחלנו לעבור על הדברים ואנחנו נקיים שיח במהלך הפגרה, אני מקווה שזה יקרה ממש בקרוב, התקווה היא לסיים את זה ממש - - -

איתן גינזבורג: לפני שאת בורחת.

גאל אזריאל: נכון, זאת התקווה, וזה ברשימת המשימות שנשלים, וכדי שמיד אחרי הפגרה נוכל לסיים את הדברים ולהגיש את זה.

איתן גינזבורג: לפרסום הדברים הכוונה היא לפרסום התזכיר?

גאל אזריאל: נראה לי שכן, יש צורך בתזכיר.

סיגלית ואקיל ברקאי: פרסום תזכיר, הוא כולל הרבה מאוד דברים, ובשאיפה שהוא יועבר מיד אחרי.

איתן גינזבורג: רגע, אז מתי הצפי לפרסום התזכיר?

סיגלית ואקיל ברקאי: ברגע שנסיים את הסעיפים של שנת החירום, אז אני מניחה שבמהלך הפגרה, בשבועות הקרובים.

איתן גינזבורג: זה לא מועד.

גאל אזריאל: תראה, הפגרה הפעם היא יחסית ארוכה אז - - -

איתן גינזבורג: לא, אבל עזבו את הפגרה - - -

גאל אזריאל: התקווה היא לסיים את הזמן של התזכיר לפני סיום הפגרה, כדי שמתחילת המושב נוכל להתקדם עם טיוטת החוק, אני מקווה.

איתן גינזבורג: לא, השאלה היא, נניח, האם זה יעד ריאלי לקבוע שעד סוף חודש מרץ העבודה תסתיים, והתזכיר יפורסם בתחילת אפריל?

איתן גינזבורג: על מנת שהחוק יהיה מוכן בסוף אפריל, או אחרי הימים הלאומיים נגיד?

גאל אזריאל: תראה, התקווה היא לסיים את הדברים כמה שיותר מהר, זה ברור, אבל עדיין, יש דברים מהותיים, זה לא משהו של מה בכך, באמת.

גאל אזריאל: הסמכויות במצב חירום הם דברים קיצוניים, ולכן אנחנו באמת צריכים לקיים שיח ויכול להיות שגם נצטרך להתמודד עם ערכאות ברמות יותר גבוהות, ולכן אני לא יכולה באמת להגיד לכם מהם הזמנים, אבל באמת, הזמן הוא קצר מבחינתי, ולכן התקווה היא באמת לסיים בקרוב.

איתן גינזבורג: אני הייתי אולי מקווה או מצפה, שסיום ההכנה של התזכיר ופרסומו לציבור, יהיה בסוף הפגרה, לא שהעבודה שלכם תסתיים בסוף הפגרה - - -

גאל אזריאל: בסדר, הבנו, זאת הכוונה - - -

איתן גינזבורג: שבתחילת המושב הבא, שזה ב-9 או ב-10 במאי, זה כבר יגיע לוועדת שרים, זה יהיה כבר אחרי הערות ציבור.

גאל אזריאל: אם הכל ילך טוב, אז כך זה יהיה.

גאל אזריאל: אם יהיה צורך באורכות וכולי, ויש את פסח באמצע - - -

איתן גינזבורג: פסח הוא שבוע וחצי, ופסח השנה מגיע ב-15 באפריל לדעתי.

גאל אזריאל: אכן.

איתן גינזבורג: אז עד ערב פסח יש חמישה שבועות.

גאל אזריאל: כפי שאמרתי, התקווה היא באמת לסיים.

איתן גינזבורג: אני חושב שאם תסיימו את כל העבודה ביניכם עד סוף מרץ, ותפרסמו את התזכיר להערות הציבור בתחילת חודש אפריל, אלה זמנים מצוינים.

גאל אזריאל: אנחנו נשתדל, זה ממש חלק מהמשימות שנמצאות בסדר העדיפות הגבוה מבחינתנו, ואנחנו עובדים בשביל זה.

איתן גינזבורג: טוב, 100 אחוז.

עידו בן יצחק: רגע, יש לי עוד שאלה.

עידו בן יצחק: סיגלית, עם משרד הביטחון אתם גמרתם?

סיגלית ואקיל ברקאי: אני בקושי שומעת אתכם - - -

עידו בן יצחק: עם משרד הביטחון אתם סגורים?

עידו בן יצחק: יש לכם עוד עניינים איתם לגבי הצעת החוק הזאת?

גאל אזריאל: בגלל קשיי התקשורת לזום אני אשיב, כן, ברור שצריך להעביר שוב למשרד הביטחון, כי הסמכויות קשורות לצורכי ביטחון וחירום, ולכן, במקביל לשיח בינינו אני כבר הבנתי ממשרד הביטחון שהם גם צריכים לראות את הדברים, גם לאור חילופי האנשים אצלם.

איתן גינזבורג: אוי, מי התחלף שם?

גאל אזריאל: ראש רח"ל למשל, רשות חירום לאומית, ועוד גורמים, זה המסר שקיבלנו ממשרד הביטחון.

עידו בן יצחק: משרד הביטחון פה.

איתן גינזבורג: כן, אבל היא צריכה את ראש רח"ל, לא את עמרי גילה.

איתן גינזבורג: אז זה לא יהיה בזמנים האלה?

גאל אזריאל: אנחנו עובדים על זה.

איתן גינזבורג: לרגע הייתי אופטימי.

איתן גינזבורג: טוב, מה קורה עם הרכבל?

סיגלית ואקיל ברקאי: לגבי הרכבל, אמרתי שאנחנו פועלים כדי לעמוד בלוחות הזמנים, בתחום הזה מנסים לעבוד כמה שיותר מהר, נקבנו בלוחות זמנים שאנחנו עושים את מירב המאמצים בשביל לעמוד בהם - - -

איתן גינזבורג: לא אמרת כלום במשפט הזה עכשיו.

סיגלית ואקיל ברקאי: למה?

איתן גינזבורג: למה?

איתן גינזבורג: כי אמרת שאתם משתדלים ומתאמצים לעמוד בלוחות זמנים, ולא אמרת כלום.

סיגלית ואקיל ברקאי: לגבי הרכבל, אמרתי את זה כבר בעבר ובדיון הקודם, זה נושא מאוד מורכב, אנחנו היום במירב המאמצים והמשאבים שיש לנו אנחנו פועלים בשביל לקדם אותו ולגבש אותו, ולהשלים את גיבוש תזכיר החוק.

סיגלית ואקיל ברקאי: אנחנו פועלים בשביל להשלים אותו בהקדם האפשרי, וכמה שאפשר עם המשאבים שיש לנו.

איתן גינזבורג: טוב, בואי נעשה את זה בצורה שתעזור לנו להבין, גם את וגם אני.

איתן גינזבורג: מה סטטוס העבודה כרגע?

סיגלית ואקיל ברקאי: הבדיקה המקצועית, באופן עקרוני, הושלמה, אנחנו עושים עוד איגוף אחרון בשביל לוודא שלא נעשו איזשהם שינויים בדירקטיבות האירופאיות, בשביל לוודא שלא נדרש לעשות איזשהו שינוי - - -

איתן גינזבורג: סיגלית, מתי היא הושלמה?

סיגלית ואקיל ברקאי: היא הושלמה לפני, אני לא יודעת להגיד לך בדיוק, אבל זה לפני מספר חודשים.

איתן גינזבורג: חודשים?

איתן גינזבורג: למה צריך אחרי שהעבודה המקצועית הושלמה, לעשות עכשיו עוד בדיקה מקצועית כדי לראות שלא פוספס דבר?

איתן גינזבורג: הם הרי כבר עשו את העבודה.

סיגלית ואקיל ברקאי: בסדר, אנחנו - - -

איתן גינזבורג: למה לא?

סיגלית ואקיל ברקאי: אנחנו רק עושים דברים מאוד ספציפיים, אנחנו רק בודקים אם לא נעשה איזשהו שינוי - - -

איתן גינזבורג: כן, אבל אני רוצה להגיד לך משהו, סיגלית, יש לי פלאש ניוז, כל יום יכול להיות שינוי באיחוד האירופי, כל יום יכול להתעורר מישהו ולהגיד שהיום הוא ישנה את זה, כי זה מה שהוא חושב.

איתן גינזבורג: מתישהו, מישהו, מנהל, צריך להחליט שעד כאן מה שיש, אנחנו עומדים בקטע המקצועי, זה מספיק לנו פה בישראל, כי אפשר להמשיך ולבדוק בלי סוף, תבדקו גם בעוד חודש ויכול להיות שתמצאו עוד שינוי, תבדקו בעוד שנה ויהיה עוד שינוי.

איתן גינזבורג: אני לא מבין את הגישה הזאת, אם העבודה המקצועית הסתיימה לפני מספר חודשים - - -

סיגלית ואקיל ברקאי: זה במקביל להשלמת גיבוש התזכיר עצמו, אנחנו צריכים לעשות לו עוד תיקון חקיקה, אנחנו עובדים עליו.

סיגלית ואקיל ברקאי: כפי שאמרתי, זה הכל במסגרת המשאבים שאנחנו - - -

איתן גינזבורג: בואי תסבירי לי מה עומד מאחורי המשפט "הכל במסגרת המשאבים".

סיגלית ואקיל ברקאי: הגורמים שמטפלים בנושאים האלה הם מספר עורכי דין שמטפלים בזה מטעם הלשכה, היקף כוח האדם הוא מסוים, ויש הרבה מאוד פרויקטים שאנחנו כרגע מקדמים בכל היבטי התחבורה הציבורית, וזהו נושא מאוד חשוב.

סיגלית ואקיל ברקאי: במסגרת כל מכלול הפרויקטים, אנחנו בעדיפות מאוד גבוהה אצלנו, אבל זה עדיין נעשה במסגרת תוכניות העבודה הקיימות, ובשביל זה הוא מגובש.

סיגלית ואקיל ברקאי: עכשיו, אנחנו ממתינים להגדלה נוספת של כוח אדם - --

איתן גינזבורג: עזבי, די נו, סיגלית, עזבי את זה שנייה.

איתן גינזבורג: די, נו סיגלית, אלה תשובות של בית משפט, עזבי, בואי נדבר תכלס, דוגרי.

סיגלית ואקיל ברקאי: אז אני אמרתי, אנחנו - - -

איתן גינזבורג: לא, לא אמרת.

איתן גינזבורג: את אמרת שאת מוגבלת בכוח אדם ואת אמרת שיש לך משימות - - -

סיגלית ואקיל ברקאי: אנחנו עושים את כל המאמצים בשביל לעמוד בלוחות הזמנים האלה.

סיגלית ואקיל ברקאי: אמרתי שאנחנו מצפים לתוספת של כוח אדם במיוחד בשביל זה, בשביל שנוכל להגביר את קצב הפעילות של השלמת תזכיר החוק, ואנחנו מאוד מאוד - - -

איתן גינזבורג: מקווים ומצפים שזה ייגמר בזמן הקרוב.

סיגלית ואקיל ברקאי: לא, אנחנו עושים את כל המאמצים בשביל לעמוד בלוחות הזמנים שאנחנו נקבנו בדיון לפני שלושה שבועות.

סיגלית ואקיל ברקאי: אנחנו כן פועלים ומקדמים את זה.

איתן גינזבורג: אחרי שהעבודה המקצועית הושלמה, התחילו כבר לתרגם את זה לכדי דבר חקיקה?

סיגלית ואקיל ברקאי: כן.

איתן גינזבורג: על מה אתם עובדים?

איתן גינזבורג: תזכיר חוק, או צו, או תקנות?

סיגלית ואקיל ברקאי: תזכיר חוק לחקיקה ראשית להסדרה של כל הענף - - -

איתן גינזבורג: איזה ענף?

איתן גינזבורג: ענף הרכבל?

סיגלית ואקיל ברקאי: הרכבלים.

סיגלית ואקיל ברקאי: יש כמה וכמה רכבלים, זה הסעת המונים ברכבל, תחבורה שהיא מאוד ייחודית.

סיגלית ואקיל ברקאי: אנחנו רואים את זה לא רק כמשהו תיירותי אלא ממש כתחבורה ציבורית כמו כל תחבורה ציבורית רגילה, זו המטרה עכשיו למעשה, הסדרה של הרכבלים.

איתן גינזבורג: אחרי השלמת הבדיקות באירופה, מה יהיה השלב הבא?

סיגלית ואקיל ברקאי: אז אמרתי, אנחנו עושים את זה כבר במקביל לגיבוש התזכיר עצמו.

איתן גינזבורג: יש לכם טיוטת תזכיר?

סיגלית ואקיל ברקאי: יש לנו - - התזכיר בהליכי ניסוח לפי מיטב ידיעתי.

איתן גינזבורג: יש טיוטה?

סיגלית ואקיל ברקאי: לא, היא לא מושלמת, כלומר, לא השלמנו את כל תזכיר החוק.

איתן גינזבורג: יש טיוטה ראשונית?

סיגלית ואקיל ברקאי: יש - -

איתן גינזבורג: אפשר לקבל אותה?

סיגלית ואקיל ברקאי: אני לא יודעת להגיד, אני צריכה בשביל זה לבדוק אצלנו מה ההתקדמות, כמה זה מנוסח מבחינת תזכיר החוק.

איתן גינזבורג: נוכל לקבל את הטיוטה הראשונית?

איתן גינזבורג: רק את הסקיצה?

סיגלית ואקיל ברקאי: מה?

איתן גינזבורג: נוכל לקבל את התוצרים הנוכחיים של המצב הקיים?

איתן גינזבורג: רק כדי להתרשם במצב.

סיגלית ואקיל ברקאי: אני מעדיפה לא להביא, אנחנו בתחילת עבודה ראשונית מאוד, זה משהו שהיינו מעדיפים שלא להעביר כשהוא בשלב כזה בוסרי - - -

איתן גינזבורג: רק כדי להבין איפה הדברים עומדים, רק כדי שנבין אם זה רק ברמה של פתיחת הקובץ או כתיבת הכותרת של הקובץ, או מה.

סיגלית ואקיל ברקאי: צר לי להגיד, אני פה מייצגת את המשרד, אבל אני לא זאת שמטפלת בתזכיר עצמו, ולכן, כמה מתוך תזכיר החוק כבר הספיקו לכתוב, זה מידע שאני אצטרך לבדוק אותו.

איתן גינזבורג: מי הגורם המקצועי במשרד שמקיים את העבודה המקצועית על הפעלת הרכבל?

סיגלית ואקיל ברקאי: אצלנו, אגף - - -

איתן גינזבורג: מי האיש או האישה, גברתי?

סיגלית ואקיל ברקאי: האיש?

איתן גינזבורג: כן, מי האדם שאחראי על זה?

סיגלית ואקיל ברקאי: זה משנה?

סיגלית ואקיל ברקאי: אני - - -

איתן גינזבורג: כן, זה משנה.

איתן גינזבורג: אני רוצה לשמוע מה שמו.

סיגלית ואקיל ברקאי: מה?

איתן גינזבורג: מה שמו?

איתן גינזבורג: לכל אדם יש אחריות, מה שם האדם - - -

סיגלית ואקיל ברקאי: אני לא יודעת מה תפקידו בכוח, אני - - -

איתן גינזבורג: בסדר, אני לא צריך את התפקיד, רק את השם.

סיגלית ואקיל ברקאי: לא, השם הפרטי שלו לא יעזור.

סיגלית ואקיל ברקאי: עוד פעם, אני הגורם שמייצג את המשרד בפניכם - - -

איתן גינזבורג: לא, סיגלית, סיגלית לא - - -

סיגלית ואקיל ברקאי: אני מעבירה את מה שנדרש - - -

איתן גינזבורג: סיגלית, מי האדם?

איתן גינזבורג: איזה אגף מטפל בסיפור של רכבלים?

איתן גינזבורג: אגף תחבורה ציבורית?

סיגלית ואקיל ברקאי: אגף תחבורה ציבורית והאגף של הרכבות, אגף תחבורה ציבורית ורכבות, זה שילוב.

איתן גינזבורג: זה שני אגפים שונים או אגף אחד?

סיגלית ואקיל ברקאי: למיטב ידיעתי, בעיקר אגף תחבורה ציבורית, אבל בגלל שזה משהו שהוא בין לבין, אז יש גם את אגף הרכבות.

סיגלית ואקיל ברקאי: אגף הרכבות הוא גם אגף שרלוונטי לנושא.

איתן גינזבורג: מי האדם באגף התחבורה הציבורית שעוסק בזה?

סיגלית ואקיל ברקאי: אני יודעת על מישהו בשם אליאס, אבל זה לא משנה לך מבחינת - - - אני מנסה להבין לאיזו מטרה, אם אתם רוצים את השמות של הגורמים אז אני מוכנה להעביר ליועץ המשפטי של הוועדה בהמשך את שמות הגורמים הרלוונטיים במשרד בצורה מסודרת.

איתן גינזבורג: מי האדם שעובד על זה?

סיגלית ואקיל ברקאי: שמו של האדם שעובד על זה?

איתן גינזבורג: כן.

סיגלית ואקיל ברקאי: מבחינה מקצועית?

איתן גינזבורג: כן, כן.

סיגלית ואקיל ברקאי: למיטב ידיעתי, מישהו בשם אליאס הוא אחראי בתחום הרכבות.

איתן גינזבורג: אבל הוא באגף הרכבות?

סיגלית ואקיל ברקאי: כן, הוא מטפל בנושא של הפעימות האחרונות שצריכים לבדוק - - -

איתן גינזבורג: ומי האחראי באגף תחבורה ציבורית?

סיגלית ואקיל ברקאי: אני לא יודעת להגיד לך.

איתן גינזבורג: מה?

איתן גינזבורג: אבל את בקשר איתם?

סיגלית ואקיל ברקאי: מה?

איתן גינזבורג: אבל אתם בקשר איתו?

סיגלית ואקיל ברקאי: אנחנו כן, אבל אמרתי, אני לא זאת שמטפלת בקידום החוק, ולכן אני לא יודעת להגיד לך את כל שמות הגורמים שעובדים איתם על זה.

סיגלית ואקיל ברקאי: אנחנו מדברים פה על נושא החקיקה שלנו, מבחינת שעת חירום, אלה שלושה נושאים שונים, כולל ארבעה עורכי דין שונים בלשכה המשפטית, עם חמישה אגפים שונים, ולכן, אני אמנם, כפי שאמרתי, מייצגת את המשרד כרגע, וככל שנדרשים שמות של פרטים ספציפיים שמטפלים בכל נושא ספציפי, אז אני אעביר את זה בהמשך באופן מרוכז, אם זה נדרש.

איתן גינזבורג: מי עורך הדין בלשכה המשפטית, שעוסק בחוק הרכבלים?

סיגלית ואקיל ברקאי: עו"ד עופר לוי מהלשכה המשפטית שלנו.

איתן גינזבורג: אוקיי, טוב.

איתן גינזבורג: אנחנו נשמח שבישיבה הבאה, שאתם כמובן תהיו בה, שהגורם הרלוונטי שמטפל בכל תזכיר ותזכיר יופיע.

איתן גינזבורג: אם את רק מייצגת, אז אנחנו כמובן מאוד מכבדים ומודים לך על הייצוג, אבל אנחנו רוצים לדבר עם הגורם הרלוונטי, כדי שנוכל לקבל תשובות קונקרטיות ולא תשובות כלליות של התאמצות ומאמץ וניסיון לעמידה בלוחות זמנים במסגרת המשאבים הקיימים, כי זה - - -

סיגלית ואקיל ברקאי: אם נדאג שהגורם הרלוונטי לתזכיר יהיה בדיון הבא, אז אנחנו - - -

איתן גינזבורג: ברור, ברור סיגלית, תראי, הנה התייצב כאן ד"ר אנדריי, והוא זה שעוסק בתחום הספציפי, וכך הוא יכול לתת תשובות לגבי איפה זה נמצא, מה חסר, וכולי.

איתן גינזבורג: אבל אם מגיע עורך דין כללי, ואני לא מזלזל חלילה, שלא תראי את זה כזלזול או משהו כזה, אבל - - -

סיגלית ואקיל ברקאי: אני מטפלת בחוק הספנות והביטחון באופן אישי, ולכן אני באתי לפרט לכם את זה בהרחבה.

איתן גינזבורג: הבנתי, זה יפה.

סיגלית ואקיל ברקאי: אמרתי, אם נדרש שיגיע עוד גורם נוסף לדיון הבא - - -

איתן גינזבורג: כן, אנחנו נרצה לדעת מי האדם באגף התחבורה הציבורית, מי הוא?

איתן גינזבורג: מי הוא זה שמטפל?

איתן גינזבורג: אני מבקש שתעבירו את השם אלינו להנהלת הוועדה, וגם בפעם הבאה אנחנו נשמח שהם יעמדו ויתייצבו כדי לעדכן אותנו במצב.

איתן גינזבורג: יש לך מידע לגבי הסרת סיור ורכישת מונים למוניות?

סיגלית ואקיל ברקאי: כן, לוחות הזמנים שאנחנו לקחנו בזמנו היו עד אפריל, אנחנו נעמוד בהערכתנו, אנחנו עומדים בלוחות הזמנים האלה, תיקוני התקנות כבר בעיקרון הושלמו, אנחנו ממש לקראת סיום ואנחנו נעמוד בלוחות הזמנים.

עידו בן יצחק: זה תקנות או תזכיר?

איתן גינזבורג: זה תקנות?

איתן גינזבורג: זה לא תזכיר חוק ראשי?

סיגלית ואקיל ברקאי: זה תקנות, תיקוני התקנות כבר גובשו, הם נוסחו ובמהלך החודש הקרוב, כפי שנקבתי בזמנו עד אפריל, ואנחנו צופים להפיץ אותם אז.

איתן גינזבורג: זה צריך להיות מאושר בוועדת הכלכלה, או שהתקנות האלה לא יאושרו בוועדת הכלכלה?

סיגלית ואקיל ברקאי: כן, בוועדת הכלכלה.

איתן גינזבורג: זה צריך אישור?

סיגלית ואקיל ברקאי: אלה תקנות שצריכות לעבור לאישור ועדת הכלכלה.

איתן גינזבורג: אז הצפי שלך הוא שבתחילת אפריל זה יעבור לוועדת הכלכלה?

סיגלית ואקיל ברקאי: שבתחילת אפריל אנחנו נסיים את הגיבוש של הנוסח להפצה שלו, כן.

איתן גינזבורג: מה קשור?

עידו בן יצחק: מה הכוונה בהפצה?

גאל אזריאל: הפצה להערות הציבור.

סיגלית ואקיל ברקאי: להפיץ אותו - - -

עידו בן יצחק: להערות הציבור?

סיגלית ואקיל ברקאי: כן, הכוונה היא להעביר אותו לוועדת הכלכלה - - -

עידו בן יצחק: כלומר, תוך 21 יום?

גאל אזריאל: כמובן שאני גם לא יודעת אם זה הגיע למשרד המשפטים - - -

סיגלית ואקיל ברקאי: צריך להגיד, שהתיקון של המונים כבר היה בוועדת הכלכלה בעבר, כבר אמרנו את זה, הוא כבר היה בוועדת הכלכלה בעבר - - -

עידו בן יצחק: שני הדברים, שני הדברים היו בהצעת חוק בזמנו, בכנסת ה-20, בהצעת חוק אחת תיקון לפקודת התעבורה.

סיגלית ואקיל ברקאי: אני זוכרת, לא, יש נושא אחד, חלק מהנושא האחד - - -

עידו בן יצחק: שניהם היו במסגרת הצעת חוק אחת, בגלל זה גם כתבנו אותם ביחד, למרות שהם נושאים שונים.

סיגלית ואקיל ברקאי: אז נכון, אבל אמרתי, התיקון של המונים שהיה, הוא תיקון חוק, אבל יש לו גם לפי זה תיקון תקנות שנעשה, והוא כבר בהליכים מתקדמים גם.

איתן גינזבורג: מי אחראי על התקנות האלו?

איתן גינזבורג: באיזה אגף?

סיגלית ואקיל ברקאי: אגף היסעים אצלנו במשרד.

איתן גינזבורג: אגף היסעים?

איתן גינזבורג: את שני סוגי התקנות?

סיגלית ואקיל ברקאי: לא, כי אחד נוגע להסעות, ומה שקשור להסעות זה היסעים, ומה שקשור למוניות זה תחבורה ציבורית.

סיגלית ואקיל ברקאי: אני מוכנה להעביר, אנחנו נעביר לוועדה כמו שנדרש, פירוט של האגפים, איזה אגף מטפל בכל נושא - - -

איתן גינזבורג: לא רק האגף, האגף והאדם שבאגף, כי האגף הוא כללי.

סיגלית ואקיל ברקאי: האגף והאדם שבאגף שמטפל בכל נושא.

סיגלית ואקיל ברקאי: מבחינת לוחות הזמנים, אנחנו מתכוונים לעמוד בהם.

עידו בן יצחק: אני רק רוצה שנהיה ברורים.

עידו בן יצחק: בשני הדברים, גם ההסעה וגם המונים, אתם עוברים לתקנות ולא לחקיקה ראשית?

סיגלית ואקיל ברקאי: לא, אמרתי, התיקון של החוק שכבר היה הוא רק בתיקונים אחרונים ואנחנו כבר נעביר.

סיגלית ואקיל ברקאי: במקביל, אנחנו עושים גם תיקון תקנות, שנעשה לגבי ההסעות, וגם זה בשלבים האחרונים של הטיפול.

איתן גינזבורג: אז המונים זה בחוק, וההיסעים זה בתקנות?

סיגלית ואקיל ברקאי: לא, חלק מהשכרת רכבים נכנס במסגרת התיקון של המונים, כמו שדובר עד עכשיו, וחלק כן משולב בתיקון תקנות במשרד.

עידו בן יצחק: ושני הדברים, את אומרת, הם בשלבי סיום, ועד אפריל - - -

סיגלית ואקיל ברקאי: כן.

איתן גינזבורג: עד תחילת אפריל.

סיגלית ואקיל ברקאי: כן.

איתן גינזבורג: זה עבר למשרד המשפטים?

סיגלית ואקיל ברקאי: בעיקרון, כן.

סיגלית ואקיל ברקאי: אנחנו יודעים בוודאות שכן, אנחנו בשיח עם משרד המשפטים, לא עם גאל אלא עם הגורמים הרלוונטיים במשרד המשפטים.

איתן גינזבורג: את יודעת מיהם הגורמים הרלוונטיים במשרד המשפטים?

סיגלית ואקיל ברקאי: לא, מה שמות הגורמים במשרד המשפטים?

סיגלית ואקיל ברקאי: אני לא יודעת להגיד את זה.

איתן גינזבורג: טוב, אנחנו נבדוק תוך כדי הישיבה.

גאל אזריאל: אני בוודאי יודעת, אדוני, אני אבדוק ואני אחזור אליך.

איתן גינזבורג: תוך כדי הישיבה, אם אפשר.

גאל אזריאל: אני מנסה.

איתן גינזבורג: טוב, סיגלית, תודה רבה.

איתן גינזבורג: כמו שאמרתי, פניתי לשרה בעניין הזה, כשרה שעסקה בהיותה חברת כנסת בביטול מצב החירום, היא בוודאי מחויבת לנושא הזה, אבל אני כמובן שוב אפנה אליה, בטח כדי לראות איך אפשר לקדם את הנושאים הללו, כי זה פשוט חבל, זה חבל שאנחנו נישאר בסוף רק עם משרד התחבורה כמשרד היחידי שלא התקדם מספיק, ואם צריך עוד אנשים שם אז צריך לראות איך אפשר לסייע לכם, אבל חבל שהעסק הזה יתקע.

איתן גינזבורג: תודה, סיגלית.

איתן גינזבורג: משרד הביטחון, עו"ד עמרי גילה, בוקר טוב.

איתן גינזבורג: בוא נתחיל עם חוק להסדר תפיסת מקרקעין.

עמרי גילה: אז כמו שאתם בטח יודעים - - (קשיים בקליטת הזום), הכוונה היא לבטל את החוק ולהחליף אותו בחוק יותר מודרני ומאזן בין הצרכים של מערכת הביטחון לבין זכות הקניין.

עמרי גילה: אמרתי, הפסקה הראשונית נוסחה בשנת 2013, תפיסת משרד הביטחון הייתה אחת, תפיסת משרד המשפטים הייתה שונה לחלוטין.

עמרי גילה: לפני מספר חודשים התקיים דיון בפני המשנה ליועץ המשפטי לממשלה דאז, ארז קמיניץ.

עמרי גילה: חלק גדול מהסוגיות הוכרעו, נשארו עוד משהו כמו 20 סוגיות אחרי הדיון הזה.

עמרי גילה: משרד הביטחון קיים מספר דיונים ביחד עם צה"ל, ביחד עם האגף המקצועי שהוא אגף הנכסים של משרד הביטחון, ואנחנו בשלבים מאוד סופיים מבחינת העברת ההתייחסות להערות של משרד המשפטים.

עמרי גילה: רק כדי לסבר את האוזן, נותרו לנו עוד ארבע סוגיות ביטחון, בכל היתר קיבלנו את כל בקשות משרד המשפטים, ואני יכול להגיד שתוך שבועיים אנחנו נעביר למשרד המשפטים את התזכיר, עם בקשה לבחון מחדש את אותן ארבע סוגיות מצומצמות - - - זה לגבי התזכיר.

איתן גינזבורג: מול מי אתה עובד במשרד המשפטים?

עמרי גילה: אריאל צבי מייעוץ וחקיקה.

עמרי גילה: אני יכול להגיד לך שוב, כדי לסבר את האוזן, שמאז הדיון הקודם לפני פחות מחודש, קיימנו ארבעה דיונים בשולחנות עגולים עם הגורמים המקצועיים בין הלשכה המשפטית ואגף נכסים בצה"ל, כדי לתת מיקוד מאמץ כדי להשלים את התיקונים שביקש משרד המשפטים.

עמרי גילה: כמו שאמרתי, בשבועיים הקרובים ואולי גם בשבוע הקרוב, נוכל להעביר את התזכיר עם העמדה שלנו.

איתן גינזבורג: יופי, תודה, זה נשמע מאוד מעודד.

איתן גינזבורג: אגב, אתה יכול - - -

עמרי גילה: אני יכול ברשותך להוסיף משפט?

איתן גינזבורג: כן.

עמרי גילה: ככל שמשרד המשפטים יסכים לקבל את ארבעת הסוגיות, אני מניח שניתן לפרסם תזכיר חדש תוך זמן קצר לאחר מכן.

איתן גינזבורג: אוקיי.

איתן גינזבורג: בקצרה, אתה יכול למנות את הסוגיות?

עמרי גילה: כן, בהחלט.

עמרי גילה: סוגיה ראשונה מדברת על הארכת תוקף התפיסה במקרה שיחלו הליכי הפקעה בשטח.

עמרי גילה: לצורך העניין, התפיסה היא מוגבלת בשנתיים ואחרי זה צריך לשחרר את השטח.

עמרי גילה: מה קורה אם התחיל הליך ההפקעה, עברו השנתיים, ועדיין יש צורך ביטחוני להחזיק בשטח?

עמרי גילה: אז אנחנו מבקשים שככל שאנחנו נבחן את הליך ההפקעה, יינתנו לנו עוד שנתיים של תפיסה כדי להשלים את ההפקעה.

איתן גינזבורג: מה הסוגייה השנייה?

עמרי גילה: הסוגייה השנייה מדברת על בתי מגורים.

עמרי גילה: הרי, ברור שתפיסת שטח שונה מתפיסה של בית מגורים, אבל יש גם מקרים שאני לא יכול להרחיב בהם שנדרשים גם תפיסת בתי מגורים.

איתן גינזבורג: כן.

איתן גינזבורג: מה הסוגייה השלישית?

עמרי גילה: הסוגייה השלישית מדברת על תפיסה בצו מיוחד.

עמרי גילה: אלה מקרים מאוד פרטניים שמנוסחים בצו, זה הליך הרבה יותר קצר והרבה יותר - - - אבל היא מסיבות מאוד מסוימות וגם אותן מעדיף לא לפרט פה.

עמרי גילה: הסוגייה האחרונה היא מה משך הזמן שיפקע צו מיוחד שטרם מומש.

איתן גינזבורג: הבנתי, אז אתה בעצם אומר שעד ה-17 במרץ אתם תעבירו את ההתייחסות של משרד המשפטים?

עמרי גילה: נכון.

איתן גינזבורג: מתי מבחינתך היית מבקש לפרסם את התזכיר?

עמרי גילה: כדי גם להיות קולגיאלי מול משרד המשפטים, אני מניח שיידרש לפחות חודש לעבור על ארבע הסוגיות שלנו.

עידו בן יצחק: למה?

איתן גינזבורג: וואלה?

גאל אזריאל: זה באמת נחמד.

עמרי גילה: אני מגזים?

איתן גינזבורג: ברור.

עמרי גילה: אוקיי.

גאל אזריאל: אני רוצה להזכיר שהישיבה אצל המשנה ליועץ, שהכריע בכל הסוגיות האלה, התקיימה בחודש ספטמבר, אבל בסדר, אנחנו נהיה בשיח פנים ממשלתי כדי להשלים את זה כמה שיותר מהר.

איתן גינזבורג: מה, עומרי, אין סיכוי בעולם שלוקח למשרד המשפטים חודש להכריע בארבע סוגיות, משמעותיות ככל שיהיו.

איתן גינזבורג: מהידע המשפטי הקטן שיש לי, הן לא נראות לי קרדינליות.

עמרי גילה: אז כדי לא ליצור סכסוכים עם הקולגות שלי ממשרד המשפטים, אני מעדיף לא לענות על השאלה הזאת.

איתן גינזבורג: בסדר, אבל מכיוון שאתה הלקוח, ואתה זה שאמור לפרסם את התזכיר, הגם שאתה עושה את זה בצורה קולגיאלית איתם, אז אני מציע שתנסה לצמצם את הזמן.

גאל אזריאל: אנחנו נסביר שוב על תהליך החקיקה, כמו בדיון הקודם.

גאל אזריאל: משרד הביטחון כבר הוציא תזכיר לפני כמה שנים.

איתן גינזבורג: ב-2013?

גאל אזריאל: נכון, והיו הרבה סוגיות, כדי לעמוד בזמנים שהוועדה הציבה, ולא מוצה השיח עם משרד המשפטים, ולכן אני מציעה שהפעם נמצה אותו, נפיץ תזכיר סופי כדי שהציבור יראה למה באמת מתכוונים, שלא יהיו דברים שמשנים ליועץ לא שלמים איתו, בכל זאת, נשלים את השיח כמו שצריך בעבודה פנים ממשלתית, ונקדם את הדברים כמה שיותר מהר.

איתן גינזבורג: אבל את יודעת מה יקרה עכשיו?

איתן גינזבורג: המשנֶה הוא כבר לא המשנֶה, הוא המשנָה, וברור שזה מעולה, אתן משתלטות לנו על כל החיים וזה טוב, אתן פשוט יותר יעילות אז זה מעודד, אבל יכול להיות שגם יהיו לה תפיסות עולם שונות, אז זה החשש שלי.

גאל אזריאל: אני מניחה שבגלל זה משרד הביטחון מבקש להביא את הדברים שוב בפני המשנה ליועצת.

איתן גינזבורג: כן, זה נורא.

איתן גינזבורג: טוב.

גאל אזריאל: אבל נבדוק את הדברים.

גאל אזריאל: אנחנו, מבחינת משרד המשפטים, כידוע, מאוד מגויסים לתהליך של ביטול מצב החירום, ונעשה הכל כדי לקדם את הדברים מהר.

איתן גינזבורג: טוב, בסדר.

איתן גינזבורג: בוא נדבר על אמצעי הצפנה.

עמרי גילה: אני עדכנתי בדיון לפני חודש, ואני אולי אזכיר קודם את הרקע.

עמרי גילה: אנחנו רוצים לעבור מצו שהוא כולו ביטחוני, לצו הדו שימושי.

עמרי גילה: המעבר הזה בעצם גוזר, שחלק מההצפנה תחת פיקוח של מערכת הביטחון, וחלק אחר של ההצפנה, שהיא אזרחית במהותה, עוברת למשרד הכלכלה.

עמרי גילה: משרד הכלכלה ואנחנו עובדים בעבודה מאוד צמודה.

עמרי גילה: יכולתי להגיד לך שהיום יהיה עוד דיון עם משרד הכלכלה, כדי להעביר את תחום ההצפנה האזרחית אליהם.

עמרי גילה: יותר מזה, קבענו דיון אחת לשבוע בחודש הקרוב.

עמרי גילה: בנוסף, מאז הפעם האחרונה שדיווחתי, אני יכול להגיד שהושלמו שני סקרים ועוד בדיקה טכנולוגית.

עמרי גילה: אנחנו מאוד ממוקדים במטרה אבל בסוף יש פה קליטה של תחום חדש על ידי משרד הכלכלה, ובגלל זה האירוע הוא מעט מורכב.

עמרי גילה: כמו שאמרתי, קבענו מועדים אחת לשבוע כדי לנסות להתחיל את העבודה כמה שיותר מהר.

איתן גינזבורג: והפן הביטחוני של ההצפנה?

עמרי גילה: בפן הביטחוני בהצפנה אנחנו פחות או יותר יודעים מה אנחנו רוצים לעשות, אבל התיקון בצו הדו שימושי יהיה ביחד, אנחנו גם עושים את הפרק הביטחוני וגם את הפרק האזרחי.

איתן גינזבורג: למה לא לפצל?

עמרי גילה: לשני תיקונים?

איתן גינזבורג: כן.

עמרי גילה: כי הם נגזרים אחד מהשני.

עמרי גילה: יהיו חלק מההוראות שיחולו גם על האזרחי וגם על הביטחוני, לדוגמה, הגדרות, תחולות שיחולו על שני החלקים.

איתן גינזבורג: וזה לא נכון לקבוע צו אחד לתקנה ביטחונית עם הגדרות כמו שאתם מבינים, כמו שאתם רוצים, ואחר כך לעבוד רק על הפן האזרחי?

עמרי גילה: מה שנראה להבנתנו זה להכניס לצו קיים כבר, הצו הדו שימושי, כי אם נתחיל את המצב מאפס, זה יאתחל את כל העבודה שלנו.

איתן גינזבורג: אז מתי אתה מעריך שתסיים את העבודה על התקנות האלה?

עמרי גילה: אני מקווה שעבודת המטה בין שני המשרדים תושלם תוך חודש, כאמור, קבענו כבר ארבע פגישות.

איתן גינזבורג: כן, ברור, זה מאוד מוערך, ואני מקווה שהן לא יתבטלו בתוך החודש הזה, אבל אנחנו סומכים עליכם שזה לא יתבטל.

עמרי גילה: אני רק אגיד שמשרד הכלכלה מאוד רתום ומאוד נערך לזה - - -

איתן גינזבורג: מי הגורם במשרד הכלכלה?

עמרי גילה: (קליטת הזום לא ברורה) הפיקוח על הייצוא במשרד הכלכלה.

איתן גינזבורג: הוא באופן אישי, או שיש לו שם איזה רפרנט שעוסק בזה?

עמרי גילה: באופן אישי, אני יכול להגיד לך את השם של - - - אסתר פרץ בורק.

איתן גינזבורג: נפגשת איתה?

עמרי גילה: אני לא, עורכת הדין שמטפל בנושא, יש לנו עורכת דין במתעסקת בייצוא ביטחוני, וזה - - -

איתן גינזבורג: מי זאת?

עמרי גילה: עורכת הדין ענבר גילהר.

איתן גינזבורג: אצלכם בלשכה המשפטית?

עמרי גילה: כן.

איתן גינזבורג: 100 אחוז, יופי, תודה רבה.

איתן גינזבורג: נדמה לי שבסוף, הסיפור הזה של העברת הנושא הזה למשרד הכלכלה הוא אירוע מורכב, אז טוב לשמוע שמשרד הכלכלה רתום, וטוב לשמוע שגם אתם מאיצים וקובעים סדרה של פגישות, אבל מכיוון שזה נושא מורכב, צריך באמת לשים לזה איזה מין "press" כזה של תשומות, כדי לקדם את זה.

איתן גינזבורג: תודה רבה עו"ד גילה.

איתן גינזבורג: משרד המשפטים, בבקשה.

גאל אזריאל: כן, אז בעצם, אתם רוצים שנלך לפי הסדר שלכם?

איתן גינזבורג: כן, בואי נלך לפי זה, בואי נלך על מעצרים, יש כאן את המעצרים בטיסה לחוץ לארץ, זה אותו אחד?

גאל אזריאל: כן, התקנות האחרונות שעדיין בתוקף, של החוק להארכת תוקף של התקנות של תחום היציאה לחו"ל גם אמורה למצוא את התחליף שלה בהסדר, שיעסוק במעצרים מינהליים והסדרים מידתיים יותר בעניין הזה.

גאל אזריאל: אני אציג את הדברים בגדול, ואם יש שאלות ספציפיות, נמצאת איתנו רעות גורדון מהמחלקה הפלילית, היא ממש הרפרנטית שעוסקת בקידום הצעת החוק.

איתן גינזבורג: טוב.

גאל אזריאל: אז כמו שעדכנו בדיון האחרון של הוועדה, כחלק מתוכנית העבודה של משרד המשפטים, ולצורך ביטול מצב החירום כמובן, שגם את ההסדר הזה צריך לקדם מחדש.

גאל אזריאל: הייתה הצעת חוק ממשלתית בעבר ומקדמים אותה מחדש, בשבועות האחרונים, כפי שגם דיברנו - - -

איתן גינזבורג: כבר שאלתי אז למה מקדמים אותו מחדש אם היה כבר תזכיר בכנסת ה-20?

גאל אזריאל: כן, דיברנו על זה שהיו סוגיות שנפתחו בכנסת, והן צפויות להיבחן שוב על ידי גורמי הביטחון ומשרד המשפטים, כדי לראות אם זאת העמדה הממשלתית היום, וגם דיברנו על כך שיש הצעת חוק פרטית של חה"כ בני בגין בעניין הזה.

גאל אזריאל: הצעת החוק קיבלה - - -

איתן גינזבורג: היא כבר הוגשה לדעתי.

גאל אזריאל: כן, היא קיבלה תמיכה של ועדת השרים לענייני חקיקה, יכול להיות שכבר אתמול היא עברה קריאה טרומית.

איתן גינזבורג: כן.

גאל אזריאל: היה קשה עם כל סדר היום הארוך אתמול.

איתן גינזבורג: ספרי לי על זה.

גאל אזריאל: כן, ולמיטב הבנתי, הסיכום הוא שמשרד המשפטים, עם כל הגורמים הרלוונטיים בממשלה, יבחנו את ההבדלים שיש בין הצעת החוק הממשלתית לבין הצעת החוק הפרטית במהלך הפגרה, כדי שעם תחילת המושב הבא תוגש טיוטת חוק ממשלתית, וההצעה הפרטית תוצמד אליה.

איתן גינזבורג: אז אתם מקצרים את הזמנים?

איתן גינזבורג: כי אמרתם בפעם שעברה שזה יהיה עד סוף 2022.

גאל אזריאל: אכן, וכבר בדיון האחרון אמרנו שיכול להיות מאוד שהדברים יזורזו, כי אנחנו ממש מנסים לקדם את הדברים מהר ככל האפשר.

איתן גינזבורג: ועד סוף הפגרה יופץ תזכיר או שתושלם העבודה, או מה?

גאל אזריאל: אני מניחה שרעות תוכל לפרט יותר באופן ספציפי.

איתן גינזבורג: היי, רעות.

רעות גורדון כץ: בוקר טוב, רעות גורדון כץ ממשרד המשפטים.

רעות גורדון כץ: אז כמו שגאל אמרה, אנחנו באמת עכשיו באיזשהו תהליך בחינה מזורז בשני מישורים, גם אל מול ההערות של הוועדה שהיו בזמנו, אנחנו גם רצינו לבחון כמה דברים ולהסתכל עליהם מחדש ולא להגיש את הצעת החוק כפי שהיא הוגשה ב-2015, וגם אל מול הצעת החוק הפרטית של חה"כ בגין, אנחנו בוחנים את הדגם ורוצים לראות מה אנחנו כן מוכנים לאמץ, בשינויים כאלה ואחרים, מתוך ההצעות שלו.

רעות גורדון כץ: עכשיו, אנחנו צריכים לראות האם יהיו לנו הבדלים מאוד מהותיים בסופו של דבר, אל מול הצעת החוק שכבר הוגשה, ולפי זה נראה האם אנחנו צריכים תזכיר או לא.

רעות גורדון כץ: על כל פנים, מבחינת המועדים, אנחנו כן מתכוונים לכך, שבין אם צריך תזכיר ובין אם לא, אנחנו רוצים שכבר תהיה לנו טיוטת חוק אחרי השלב של התזכיר, וגם אם צריך תזכיר, שזה יהיה בתחילת מושב הקיץ.

איתן גינזבורג: תחילת מושב הקיץ זה בערך ב-7 במאי?

רעות גורדון כץ: כן, לפחות זה גם מה שסוכם במסגרת השיחה בהצעה של חה"כ בגין, שאם אנחנו לא נעמוד בלוחות הזמנים אז הוא יתקדם עם ההצעה שלו לראשונה.

איתן גינזבורג: הבנתי.

רעות גורדון כץ: זה נראה לנו נכון שזאת תהיה הצעת חוק ממשלתית, ואנחנו בהחלט מאיצים קצב עכשיו, אז ננצל את הפגרה.

איתן גינזבורג: אגב, למה אתם מעדיפים שזה יהיה ממשלתי ולא פרטי, ולעבוד על זה תוך כדי הוועדה?

רעות גורדון כץ: זה נושא מאוד כבד משקל, ונראה לנו ראוי שהממשלה תקדם אותו.

איתן גינזבורג: למה?

רעות גורדון כץ: מבחינת הנושא הביטחוני שהוא מאוד חשוב, וגם מבחינת האיזונים, יותר נכון שזה יקודם במסגרת חקיקה ממשלתית - - -

איתן גינזבורג: אבל אתם שותפים בתוך הליך החקיקה, בתוך הוועדות, אז למה חשוב לכם שהנוסח שלכם יהיה זה ולא הנוסח של חבר הכנסת שעבר על זה ודנתם בזה, ואפילו סיכמתם שאולי זה יעבור לדיון בקריאה ראשונה, כי הממשלה תומכת בעיקרון, ואת כל האינפוטים שלכם תשימו תוך כדי דיוני הוועדה.

איתן גינזבורג: למה זה חייב להיות שלכם, אם חבר הכנסת הגיש הצעת חוק דומה?

רעות גורדון כץ: אז קודם כל, הצעת החוק של חבר הכנסת מבוססת על הצעת החוק הממשלתית - - -

איתן גינזבורג: אדרבה.

רעות גורדון כץ: אבל אנחנו כן חושבים שנושא כזה נכון שהממשלה - - -

איתן גינזבורג: כן, את זה הבנתי, גברתי, שאלתי למה.

רעות גורדון כץ: וכן שאנחנו נספיק לשמוע את כל הגורמים הרלוונטיים אצלנו, ולגבש איזושהי עמדה - - -

איתן גינזבורג: אבל גברתי - - -

רעות גורדון כץ: ולא נבוא רק עם היקפים - - -

איתן גינזבורג: אבל גברתי, לשמוע את עמדות הצדדים אפשר לעשות גם בוועדה.

גאל אזריאל: אני אסייע.

גאל אזריאל: השאלה שלך היא שאלה של תורת החקיקה באופן כללי, ולאו דווקא ספציפית למעצרים מעצרים מינהליים.

איתן גינזבורג: נכון.

גאל אזריאל: באופן כללי, כאשר הצעת חוק עוסקת ברפורמה גדולה שדורשת מעורבות והפעלת תפקידים של גורמים בתוך הרשות המבצעת, נכון ומקובל שהממשלה היא זו שמקדמת את הצעת החוק.

גאל אזריאל: יש כמובן גם יתרונות מבחינת תהליך החקיקה עצמו, מי מוביל, מי מקדם, מי מציג את הצעת החוק - - -

עידו בן יצחק: יתרונות לממשלה.

איתן גינזבורג: בדיוק, יתרונות למי?

איתן גינזבורג: זה מה שבאתי לשאול.

גאל אזריאל: מבחינת הממשלה, כמובן, ולכן מבחינת הממשלה, יש עדיפות להצעות חוק ממשלתיות כדי להוביל את התהליך ולקדם אותו, כאשר מדובר בסוגיות - - -

איתן גינזבורג: אתם בכלל הייתם מעדיפים שאנחנו, חברי הכנסת, לא נחוקק?

גאל אזריאל: לא.

איתן גינזבורג: מעדיפים, לא אמרתי שאתם רוצים, אמרתי שאתם מעדיפים.

גאל אזריאל: קודם כל, מי שמחוקק הם חברי הכנסת, הכנסת היא הרשות המחוקקת.

איתן גינזבורג: כן, כן, ברור, אני יודע, רק שהרשות המבצעת מנסה בכל דרך לכבול את ידי הרשות המחוקקת מלחוקק, כי היא מעדיפה למשל - - -

גאל אזריאל: זה מעניין, אבל זאת לא התפיסה של משרד המשפטים לפחות.

איתן גינזבורג: כי היא מעדיפה, למשל, לחוקק בעצמה, להביא היא, ליזום היא את הצעות החוק, ולא שההצעות יהיו יזומות על ידי הרשות המחוקקת.

איתן גינזבורג: נכון שההליך מתקיים ברשות המחוקקת, אבל אתם מבקשים שהיוזמה תהיה - - -

גאל אזריאל: ההליך בהחלטה הוא של הרשות המחוקקת בסופו של דבר, אבל טוב, זה דיון עיוני מאוד מעניין, אפשר להרחיב לגביו אבל אני לא בטוחה שזה - - -

איתן גינזבורג: טוב, בואו נדבר על חוק הסדרי משפט ומינהל.

איתן גינזבורג: ניצלת על ידי שואבי השטיחים, כן.

גאל אזריאל: אוקיי, חוק הסדרי משפט ומינהל, אז כמו שאמרנו, חלק מהסעיפים תלויים במצב החירום.

גאל אזריאל: משרד המשפטים הפיץ תזכיר חוק בדיוק לפני שלושה שבועות, ולפני יממה או שתים נגמר הזמן להערות לתזכיר.

איתן גינזבורג: היו הרבה הערות?

גאל אזריאל: לא.

איתן גינזבורג: יופי.

איתן גינזבורג: כמה?

גאל אזריאל: שתיים.

עידו בן יצחק: שתיים זה שתיים יותר ממה שציפיתי.

גאל אזריאל: אתה רואה?

איתן גינזבורג: כן?

איתן גינזבורג: למה?

גאל אזריאל: כמובן שעברנו על ההערות, ואנחנו עובדים עכשיו על גיבוש טיוטת החוק שתוגש כמובן מיד בוועדת השרים הקרובה.

איתן גינזבורג: יופי, נהדר.

איתן גינזבורג: תודה רבה.

איתן גינזבורג: רק לסיום, עלתה שירלי אברמוביץ, היועצת המשפטית של משרד הבריאות, את איתנו?

שירלי אברמוביץ: כן, אני איתכם.

איתן גינזבורג: היי, שירלי, מה שלומך?

שירלי אברמוביץ: בסדר.

איתן גינזבורג: תודה שהצטרפת אלינו.

איתן גינזבורג: רצינו לשאול אותך ביחס למצב תזכירי החוק.

איתן גינזבורג: אנחנו מבינים שהריא יהיה מוכן, בכל הנוגע לסוגיית הקרינה בעוד שלושה חודשים, וביחס להדברת מזיקים אתם תסיימו את העבודה על התזכיר בחודש יולי.

איתן גינזבורג: רצינו לדעת מה חסר בהדברה?

שירלי אברמוביץ: בעצם, תזכיר החוק הזה כולל הוראות פליליות.

שירלי אברמוביץ: בחוק הזה יש עיצומים כספיים ושאלות של סמכות והטלת רישוי, ולכן יש לנו עדיין דיונים מול הרפרנטים הרלוונטיים במשרד המשפטים ביחס לסוגיות האלה.

איתן גינזבורג: ומתי אתם אמורים להיפגש איתם כדי ללבן את הסוגיות הללו?

שירלי אברמוביץ: יש לנו איתם התכתבויות רציפות על שאלות שעולות, ואנחנו מעבירים מענים אחרי שאנחנו מתכללים את ההיבטים גם מול גורמי המקצוע שלנו.

שירלי אברמוביץ: אני לא יודעת לומר על ישיבה שנקבעה עכשיו, אבל אני כן יכולה לומר שאנחנו כל הזמן בקשר רציף עם הרפרנטים השונים, גם של הפלילי וגם רפרנטים אחרים.

איתן גינזבורג: כמה סוגיות פתוחות עוד נותרו לכם?

שירלי אברמוביץ: אז כאמור, הסוגיות המרכזיות הן הסוגיות הפליליות של העיצומים הכספיים, כי זה בעצם הוספת פרק לפקודת הרוקחים, ואנחנו צריכים ללבן את השאלה על מי בדיוק העיצומים יושתו, על איזה גורמים בשוק, שאלות מהסוג הזה, סוגיות של סמכות.

איתן גינזבורג: ואת חושבת שכל זה ייקח ארבעה חודשים?

שירלי אברמוביץ: אני חושבת שקודם כל, מדובר בסוגיות מורכבות, ואני לא חושבת שזה ייקח ארבעה חודשים, אבל מדובר בחקיקה מאוד דקיקה ועלובה, אז עבודת הנוסח באופן כללי תיקח זמן.

איתן גינזבורג: מתי את חושבת שתסיימו את הליבון של הסוגיות המורכבות?

איתן גינזבורג: רק הליבון.

שירלי אברמוביץ: אני באמת לא רוצה לנבא דברים שאני לא יכולה להתחייב עליהם.

איתן גינזבורג: השיח שמתקיים ביניכם הוא רק התכתבותי או שיש גם פגישות ביניכם?

שירלי אברמוביץ: לא, יש לנו גם שיחות זום.

איתן גינזבורג: אז מתי הפגישה הבאה?

שירלי אברמוביץ: אני לא יודעת, לא נקבעה בינתיים פגישה.

איתן גינזבורג: מי אמור ליזום אותה?

איתן גינזבורג: את או הם?

שירלי אברמוביץ: אין לנו חלוקת תפקידים, העבודה היא עבודה רציפה ושוטפת, אז אנחנו משיבים לשאלות שהתקבלו, אנחנו זורמים ורואים האם יש צורך ללבן משהו בישיבה או שאפשר ללבן את זה בהסכמות בכתב, זה תלוי, זה לא נושא שאני יכולה לומר שבעוד שבוע אני צריכה ישיבה כדי לדון בשאלה X או בשאלה Y, מכיוון שמדובר - - -

איתן גינזבורג: מי הגורם במחלקה הפלילית?

שירלי אברמוביץ: אנחנו עובדים מול דנה רוטשילד, שלדעתי מסיימת את תפקידה שם - - -

איתן גינזבורג: מי?

שירלי אברמוביץ: יש לנו הערות מטעם - - -

גאל אזריאל: יש שלל גורמים שאני בקשר איתם, אם אתם רוצים אני יכולה לתת את הרשימה אבל אני לא חושבת שזה נדרש - - -

איתן גינזבורג: לא - - -

גאל אזריאל: כי אני מרכזת את זה מטעם משרד המשפטים, אז אני באמת בקשר עם כל הרפרנטים של משרד המשפטים בקשר לחקיקה של משרדי ממשלה שתלויה במצב חירום, והם כולם יודעים מה החשיבות של זה, וכמה צריך לשים את זה בראש סדר העדיפויות, והם באמת פונים מאוד מהר, מקיימים ישיבות איתם - - -

איתן גינזבורג: אבל אם נותר רק הפרק הפלילי, הסוגיות הפליליות בתוך החוק, אז למה אי אפשר להכריע בזה?

שירלי אברמוביץ: לא, קודם כל יש כל מיני סוגיות, אמרתי שיש עיצומים כספיים, עונשין - - -

איתן גינזבורג: שאלתי מה נותר פתוח, ואמרת שהסוגייה הפלילית.

שירלי אברמוביץ: - - איזה סכומים נטיל, ואין על זה, יש לנו את הנוסח הכללי עצמו.

שירלי אברמוביץ: זאת חקיקה ארוכה, יש לה הרבה סעיפים, זו לא חקיקה פשוטה.

שירלי אברמוביץ: אנחנו מסדירים פה שני סוגים של מוצרים, אנחנו מסדירים גם חומרי חיטוי וגם חומרי הדברה והרחקת מזיקים מגוף האדם.

שירלי אברמוביץ: יש סוגיות של חידוד ביחד עם גורמי המקצוע אצלנו, של איך נכון להגדיר מה אנחנו מנסים לעשות מול החקיקה האירופית, וזה תמיד יוצר קצת מורכבויות.

שירלי אברמוביץ: יש פה עוד עבודה לעשות, אבל כאמור, אני יכולה להעיד שהרפרנטים של משרד המשפטים מאוד באים לקראתנו, והשיח מולם הוא טוב.

איתן גינזבורג: בסדר, אז נראה לי שצריך להיפגש פה בישיבה הבאה שוב, כדי לראות איך הדברים התקדמו מהכיוון שלכם.

איתן גינזבורג: את גם עוסקת בתזכיר החוק של הקרינה?

שירלי אברמוביץ: אני בצוות שיעסוק בתזכיר החוק, כשגורמי המקצוע יסיימו - - -

איתן גינזבורג: 100 אחוז, תודה רבה לך, ואני חושבת שבזה סיימנו את כל המשרדים, נכון?

איתן גינזבורג: זה מה שביקשנו הפעם?

איתן גינזבורג: אני חייב לומר שאני יוצא מפה מעודד ברוב המקרים.

איתן גינזבורג: כן ניכר שהייתה פה עבודה, הם לוקחים את זה ברצינות, ואני שמח על כך ואני גם מודה לכם, לכל משרדי הממשלה, לכל הנציגים שנמצאים איתנו בזום וגם כאן בחדר, שהדברים יתקדמו.

איתן גינזבורג: אני עדיין מאיץ בכם לנסות ולקדם את זה ככל הניתן, ככל שיוקדמו הזמנים כן ייטב.

איתן גינזבורג: אני אפנה לאותם הגורמים שאמרתי, גם במשרד התחבורה וגם במקומות אחרים כדי להאיץ בשרים ולראות איך אפשר לקדם את הסוגיות הללו.

איתן גינזבורג: אנחנו נקיים עוד ישיבת מעקב, כדי לבדוק איך הדברים התקדמו ביחס לדברים שהצגתם כאן, כדי לראות איך אפשר לסייע לכם ככל שניתן לסייע לכם.

איתן גינזבורג: אגב, אם אתם צריכים את הסיוע שלנו אל מול גורמים שונים, אז אנחנו כמובן נשמח להיות לכם גשר וסיוע ומה שזה לא יהיה.

איתן גינזבורג: אז אני מודה לכולם על הזמן ועל העבודה המאומצת ועל ההתגייסות, ואנחנו נתראה בקרוב.

איתן גינזבורג: ישיבה זו נעולה.